CELEX: 62021CN0617
Language: mt
Date: 2021-10-06 00:00:00
Title: Kawża C-617/21: Talba għal deċiżjoni preliminari mressqa mil-Landgericht Ravensburg (il-Ġermanja) fis-6 ta’ Ottubru 2021 – RU, PO vs Nissan Leasing, Volkswagen Leasing GmbH

24.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/11
            
         
      Talba għal deċiżjoni preliminari mressqa mil-Landgericht Ravensburg (il-Ġermanja) fis-6 ta’ Ottubru 2021 – RU, PO vs Nissan Leasing, Volkswagen Leasing GmbH
      (Kawża C-617/21)
      (2022/C 37/16)
      Lingwa tal-kawża: il-Ġermaniż
      
         Qorti tar-rinviju
      
      Landgericht Ravensburg
      
         Partijiet fil-kawża prinċipali
      
      
         Rikorrenti: RU, PO
      
         Konvenuti: Nissan Leasing, Volkswagen Leasing GmbH
      
         Domandi preliminari
      
      
                  1)
               
               
                  Kuntratti ta’ leasing għal vetturi bil-mutur li huma bbażati fuq il-kilometraġġ, ta’ żmien fiss ta’ madwar sentejn jew iktar, li jeskludu d-dritt ordinarju ta’ xoljiment u li taħthom il-konsumatur għandu jiżgura li l-vettura tkun koperta minn assigurazzjoni għar-responsabbiltà ċivili u minn assigurazzjoni komprensiva li tkopri r-riskji kollha, huwa repsonsabbli wkoll sabiex jasserixxi d-drittijiet tiegħu fil-każ ta’ difetti fil-konfront ta’ terzi (b’mod partikolari fil-konfront tal-konċessjonarju u tal-produttur tal-vettura) u, barra minn hekk, iġorr ir-riskju ta’ telf, ħsara u deprezzament ieħor, jaqgħu fil-kamp ta’ applikazzjoni tad-Direttiva 2011/83/UE tal-Parlament Ewropew u tal-Kunsill tal-25 ta’ Ottubru 2011 dwar drittijiet tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill (1), u/jew tad-Direttiva 2008/48/KE tal-Parlament Ewropew u tal-Kunsill tat-23 ta’ April 2008 dwar ftehim ta’ kreditu għall-konsumatur u li tħassar id-Direttiva tal-Kunsill 87/102/KEE (2) u/ jew id-Direttiva 2002/65/KE tal-Parlament Ewropew u tal-Kunsill tat-23 ta’ Settembru 2002 li tikkonċerna t-tqegħid fis-suq b’distanza ta’ servizzi finanzjarji ta’ konsumaturi u li temenda d-Direttiva tal-Kunsill 90/619/KEE u d-Direttivi 97/7/KE u 98/27/KE (3)? Huma kuntratti ta’ kreditu fis-sens tal-Artikolu 3(ċ) tad-Direttiva 2008/48 u/jew kuntratti relatati ma’ servizzi finanzjarji fis-sens tal-punt 12 tal-Artikolu 2 tad-Direttiva 2011/83 u l-Artikolu 2(b) tad-Direttiva 2002/65?
               
            
                  2)
               
               
                  Fil-każ li l-kuntratti ta’ leasing għal vetturi bil-mutur li huma bbażati fuq il-kilometraġġ, kif deskritti fl-ewwel domanda, huma kuntratti relatati ma’ servizzi finanzjarji:
                  
                              a)
                           
                           
                              Il-post tan-negozju ta’ persuna li tipprepara t-tranżazzjonijiet konklużi mal-konsumaturi f’isem il-kummerċjant, iżda li hija stess ma għandha l-ebda setgħa ta’ rappreżentanza sabiex tikkonkludi l-kuntratti inkwistjoni għandu jitqies ukoll bħala l-post tan-negozju immobbli fis-sens tal-punt 9 tal-Artikolu 2 tad-Direttiva 2011/83?
                              Fl-affermattiv:
                           
                        
                              b)
                           
                           
                              Dan japplika wkoll fejn il-persuna li tħejji l-bażi għall-kuntratt twettaq attività kummerċjali f‘settur ieħor u/jew ma tkunx awtorizzata taħt il-liġi superviżorja u/jew ċivili sabiex tikkonkludi kuntratti relatati ma’ servizzi finanzjarji?
                           
                        
            
                  3)
               
               
                  Fil-każ ta’ risposta fin-negattiv għall-punt (a) jew għall-punt (b) tat-tieni domanda:
                  L-Artikolu 16(l) tad-Direttiva 2011/83 għandu jiġi interpretat fis-sens li l-kuntratti ta’ leasing għal vetturi bil-mutur li huma bbażati fuq il-kilometraġġ, kif deskritti fl-ewwel domanda, jaqgħu taħt din l-eċċezzjoni?
               
            
                  4)
               
               
                  Fil-każ li l-kuntratti ta’ leasing għal vetturi bil-mutur li huma bbażati fuq il-kilometraġġ, kif deskritti fl-ewwel domanda, huma kuntratti relatati ma’ servizzi finanzjarji:
                  
                              a)
                           
                           
                              Kuntratt mill-bogħod fis-sens tal-Artikolu 2(a) tad-Direttiva 2002/65 u tal-punt 7 tal-Artikolu 2 tad-Direttiva 2011/83 jeżisti wkoll fejn l-uniku kuntatt personali waqt negozjati kuntrattwali kien ma’ persuna li ppreparat it-tranżazzjonijiet konklużi mal-konsumaturi f’isem il-kummerċjant iżda li hija stess ma għandha l-ebda setgħa ta’ rappreżentanza sabiex tikkonkludi l-kuntratti inkwistjoni?
                              Fin-negattiv:
                           
                        
                              b)
                           
                           
                              Dan japplika wkoll fejn il-persuna li ppreparat il-kuntratt twettaq attività kummerċjali f’settur ieħor u/jew ma tkunx awtorizzata taħt il-liġi superviżorja u/jew ċivili sabiex tikkonkludi kuntratti relatati ma’ servizzi finanzjarji?
                           
                        
            
         (1)  ĠU 2011, L 304, p. 64.
      
         (2)  ĠU 2008, L 133, p. 66, rettifiki fil-ĠU 2009, L 207, p. 14, fil-ĠU 2010, L 199, p. 40, u fil-ĠU 2011, L 234, p. 46.
      
         (3)  ĠU Edizzjoni Speċjali bil-Malti, Kapitolu 6, Vol. 4, p. 321, rettifika fil-ĠU 2013, L 228, p. 14.